**Oskari Kalajanniska** (s. 18. syyskuuta 1999 Haapajärvi) on suomalainen jääkiekkoilija, joka pelaa Mestis-joukkue Jokereissa. Hän on pelipaikaltaan vasen laitahyökkääjä.

Ura
---

Kalajanniska on Haapajärven Kiilojen kasvatti. Hän muutti perheineen 15-vuotiaana Jyväskylään ja siirtyi JYPin C-nuoriin. Kalajanniska voitti kaudella 2014–2015 C-nuorten SM-karsinnoissa joukkueensa sisäisen piste-, maali- ja syöttöpörssin tehoilla 6+6=12. C-nuorten SM-sarjan runkosarjassa hän oli JYPin paras maalintekijä 16 osumallaan. Kauden 2015–2016 päätteeksi Kalajanniska voitti B-nuorten SM-pronssia. Kaudella 2016–2017 hän voitti JYPin B-nuorten sisäisen piste-, maali- ja syöttöpörssin tehoilla 18+22=40.

Toukokuussa 2018 Kalajanniska teki JYPin kanssa 2+1-vuotisen SM-liigasopimuksen. Hän aloitti kauden 2018–2019 seuran A-nuorissa, joiden kapteenistoon Kalajanniska nousi. Hän sai tililleen ensimmäisen ja kauden ainoaksi jääneen SM-liigaottelunsa 5. tammikuuta 2019 Turun Palloseuraa vastaan. Kalajanniska merkittiin JYPin 13. hyökkääjäksi. Hän jäi ottelussa lopulta ilman peliaikaa.

Kalajanniska sai ensimmäiset jääaikansa SM-liigassa kauden 2019–2020 avauskierroksella 13. syyskuuta 2019 Hämeenlinnan Pallokerhoa vastaan. Hänet merkittiin JYPin nelosketjun vasempaan laitaan Anton Stråkan ja Samuli Ratisen viereen. Kalajanniska sai ottelussa jääaikaa 8.44 minuuttia. Liigauransa avausmaalin hän teki kauden viidennessä ottelussaan 25. syyskuuta 2019 vieraissa Rauman Lukkoa vastaan. Kaikkiaan Kalajanniska teki tulokaskaudellaan 32 runkosarjaottelussa tehot 2+2=4. Hänen kauttaan haittasi kuitenkin joulukuussa 2019 tullut olkapäävamma, kun Kalajanniska loukkaantui KooKoon Arttu Pellin taklattua häntä selästä. Pelli sai tilanteesta 2+10-minuutin rangaistuksen. Kalajanniska oli sivussa tammikuun 2020 puolivälin. Hän pelasi kauden aikana myös viisi ottelua lainalla Mestis-joukkue KeuPa HT:ssä.

Kaudella 2020–2021 Kalajanniska pelasi JYPissä vain kolme ottelua, kunnes helmikuussa 2021 seura lainasi hänet toistaiseksi voimassa olevalla sopimuksella Mestis-joukkue TUTO Hockeyn riveihin. Kalajanniska pelasi siellä lopulta kauden loppuun. Kaudeksi 2021–2022 hän teki TUTOn kanssa vuoden mittaisen sopimuksen. Helmikuussa 2022 Kalajanniska palasi loppukauden kattavalla ja yhden optiovuoden sisältävällä sopimuksella JYPiin.

Kalajanniska siirtyi kaudeksi 2022–2023 vuoden mittaisella sopimuksella Mestis-joukkue Kokkolan Hermekseen. Hän oli joukkueen kolmanneksi paras pistemies tehoilla 11+30=41. Kaudeksi 2023–2024 Kalajanniska siirtyi jatkamaan Mestis-pelejään vuoden mittaisella sopimuksella Jokereihin. Helmikuussa 2024 hän teki seuran kanssa vuoden mittaisen jatkosopimuksen.

Muuta
-----

Kalajanniskan isä Juha on entinen pesäpalloilija, joka voitti Oulun Lipon riveissä vuonna 1998 sekä voitti kolme kertaa Ykköspesiksen lyöjäkuninkuuden. Myös Oskari Kalajanniska itse pelasi pesäpalloa Haapajärven Pesä-Kiiloissa lukkarina ja kopparina. Hän pelasi juniorina myös kerran Itä–Länsi-ottelussa. Kalajanniska lopetti pesäpalloilun kuitenkin 15-vuotiaana hänen perheensä muutettua Jyväskylään.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | JYP | A-SM | 13 | 2 | 7 | 9 | 4 | 3 | 0 | 0 | 0 | 2 |
| 2017–2018 | JYP | A-SM | 50 | 15 | 21 | 36 | 8 | – | – | – | – | – |
| 2018–2019 | JYP **(A)** | A-SM | 42 | 11 | 27 | 38 | 22 | 3 | 1 | 1 | 2 | 12 |
|  | JYP | SM-liiga | 1 | 0 | 0 | 0 | 0 | – | – | – | – | – |
| 2019–2020 | JYP | SM-liiga | 32 | 2 | 2 | 4 | 2 | – | – | – | – | – |
|  | KeuPa HT | Mestis | 5 | 2 | 1 | 3 | 25 | – | – | – | – | – |
| 2020–2021 | JYP | SM-liiga | 3 | 0 | 0 | 0 | 0 | – | – | – | – | – |
|  | TUTO Hockey | Mestis | 9 | 3 | 3 | 6 | 0 | 3 | 1 | 2 | 3 | 0 |
| 2021–2022 | TUTO Hockey | Mestis | 36 | 5 | 16 | 21 | 14 | – | – | – | – | – |
|  | JYP | SM-liiga | 8 | 0 | 0 | 0 | 0 | – | – | – | – | – |
| 2022–2023 | Hermes | Mestis | 47 | 11 | 30 | 41 | 22 | 6 | 2 | 3 | 5 | 4 |
| 4 kautta | yhteensä | SM-liiga | 44 | 2 | 2 | 4 | 2 | – | – | – | – | – |
| 4 kautta | yhteensä | Mestis | 97 | 21 | 50 | 71 | 61 | 9 | 3 | 5 | 8 | 4 |

Lähteet
-------

* Oskari Kalajanniska The Internet Hockey Databasessa (englanniksi)
* Oskari Kalajanniska Eurohockey-sivustolla (englanniksi)
* Oskari Kalajanniska *Elite Prospects*. Everysport Media Group AB.  (englanniksi)

### Viitteet

1. ↑  JYP Jyväskylä (@jypjyvaskyla) • Instagram-kuvat ja -videot *instagram.com*.  30.1.2020. JYP Jyväskylä Oy. Viitattu 2.4.2020.
2. 1 2 3 4 5  Oskari Kalajanniska *Elite Prospects*. Everysport Media Group AB.  (englanniksi)
3. 1 2  Seppä, Petri: Huippupesäpalloilijan pojasta tuli SM-liigakiekkoilija – "Iskällä oli enemmän mahaa" *is.fi*.  23.9.2019. Sanoma Media Finland Oy. Viitattu 23.9.2019.
4. ↑  Elite Prospects - JYP U16 *eliteprospects.com*. Everysport Media Group AB. Viitattu 28.3.2019. (englanniksi)
5. ↑  Elite Prospects - JYP U18 *eliteprospects.com*. Everysport Media Group AB. Viitattu 28.3.2019. (englanniksi)
6. ↑  HIFK:n Tamminen siirtyy Jyväskylään - JYP teki sopimuksia myös omille nuorille *Jatkoaika.com*.  2.5.2018. Jatkoaika r.y. Viitattu 6.2.2019.
7. ↑  JYP - TPS, 5.1.2019 *liiga.fi*.  5.1.2019. Jääkiekon SM-liiga Oy. Viitattu 6.2.2019.
8. ↑  JYP - TPS, 5.1.2019 *liiga.fi*.  5.1.2019. Jääkiekon SM-liiga Oy. Viitattu 6.2.2019.
9. ↑  JYP - HPK, 13.9.2019 *liiga.fi*.  13.9.2019. Jääkiekon SM-liiga Oy. Viitattu 15.9.2019.
10. ↑  JYP - HPK, 13.9.2019 *liiga.fi*.  13.9.2019. Jääkiekon SM-liiga Oy. Viitattu 15.9.2019.
11. ↑  Lukko - JYP, 25.9.2019 *liiga.fi*.  25.9.2019. Jääkiekon SM-liiga Oy. Viitattu 25.9.2019.
12. ↑  Isokoski, Riku: Pelaaja-arviot 2019–20: JYPin kunnianpalautuskauden Juliuksista toinen säkenöi, toinen taantui *Jatkoaika.com*.  20.3.2020. Jatkoaika r.y. Viitattu 2.4.2020.
13. ↑  Jurmo ja Kalajanniska Mestis seuroihin lainasopimuksilla *jypliiga.fi*.  17.2.2021. JYP Jyväskylä Oy. Viitattu 17.2.2021.
14. ↑  Oskari Kalajanniska vahvistamaan TUTOn hyökkäystä *tutohockey.fi*.  25.6.2021. TUTO Hockey Oy. Viitattu 28.6.2021.
15. ↑  Lindeman, Tero: Reid Gardiner siirtyy loppukaudeksi HIFK:hon − JYP saa myös vahvistuksia *Jatkoaika.com*.  24.2.2022. Jatkoaika r.y. Viitattu 24.2.2022.
16. ↑  KABOOM *facebook.com*.  27.8.2022. Kokkolan Hermes Oy. Viitattu 26.9.2022.
17. ↑  Elite Prospects - Hermes *eliteprospects.com*. Everysport Media Group AB. Viitattu 27.6.2023. (englanniksi)
18. ↑  Kalajanniska ja Hänninen vahvistamaan hyökkäystä *jokerit.fi*.  15.6.2023. Jokerit Helsinki Oy. Viitattu 27.6.2023.
19. ↑  Kiiski, Jyrki: Kapteeni ja viisi muuta jatkosopimukseen Jokereiden kanssa *Jatkoaika.com*.  27.2.2024. Jatkoaika r.y. Viitattu 27.2.2024.

Jokerit – Mestis
2 Wehmas |
3 Kangas |
7 Häkkilä |
9 Hänninen |
10 Lahtinen |
11 Jeskanen |
13 Tenhovuori |
14 Liuksiala |
16 Henritius |
19 Kalajanniska |
21 Karvinen (**A**) |
22 Forslund |
25 Kuusla |
27 Lind (**A**) |
30 Kolppanen |
35 Risikko |
37 Toikka |
42 Vauhkonen |
43 Virtala |
45 Hakanen |
47 Forsblom (**C**) |
50 Lehtinen |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä (**A**) |
94 Sirkiä  

Valmentajat: Määttä – Niskanen – Hellgren